
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 517 

4 Ιουλίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Εξαίρεση από τις διατάξεις του Ν. 1735/1987 για πλή¬ 
ρωση θέσεων στα Νοσηλευτικά Ιδρύματα α) Περ. 
Γεν. Νοσ. Παίδων Αθηνών «Η Αγία Σοφία», β) Περ. 
Παν. Γ εν. Νοσ. Πατρών, γ) Περ. Παν. Γ εν. Νοσ. Ηρα¬ 
κλείου καθορισμός τρόπου πλήρωσης των θέσεων 


αυτών. 1 

Σύσταση ίδιου Νομικού Προσώπου στο Δήμο Ζεφυρίου 
του Νομού Αττικής με την επωνυμία «Αθλητικός Ορ¬ 
γανισμός Δήμου Ζεφυρίου». 2 

Μεταφορά προσωπικού στο Δήμο Άνω Λιοσίων Αττι¬ 
κής. 3 

Κατάρτιση Καταστατικού του Οργανισμού Πολιτιστικής 
Πρωτεύουσας της Ευρώπης «Θεσσαλονίκη 97». .. 4 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. ΔΥ13β/οικ. 12756 (1) 

Εξαίρεση από τις διατάξεις του Ν. 1735/1987 για πλή¬ 
ρωση θέσεων στα Νοσηλευτικά Ιδρύματα α) Περ. Γεν. 
Νοσ. Παίδων Αθηνών «Η Αγία Σοφία», β) Περ. Παν. Γ εν. 
Νοσ. Πατρών, γ) Περ. Παν. Γεν. Νοσ. Ηρακλείου καθο¬ 
ρισμός τρόπου πλήρωσης των θέσεων αυτών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 

Έχοντας υπόψη: 

1. Τις διατάξεις: 

α) Των άρθρων 13 και 23 παρ. 1 και 2 του Ν. 2190/1994 
(ΦΕΚ 28/Α73.3.1994). 

β) Του άρθρου 1 παρ. 2 περ. ια' του Ν. 1735/1987. 
γ) Του άρθρου 47 του Υπαλληλικού Κώδικα (Π.Δ. 611/ 
1977). 

δ) Των άρθρων 9,14, 20, 22 και 23 παρ. 2 και 3 του Π.Δ. 
194/1988. 

ε) Της Π.Υ.Σ. 211/1993 «Αναστολή των διορισμών και 
των προσλήψεων στο Δημόσιο Τομέα έως τις 30 Ιουνίου 
1994» (ΦΕΚ 219/Α731.12.1993). 

2. Την πράξη του Υπουργικού Συμβουλίου, αριθ. 119/ 
13.4.1994, με την οποία εγκρίθηκε η πλήρωση θέσεων 
προσωπικού διαφόρων κλάδων και ειδικοτήτων σε Νοση¬ 


λευτικά Ιδρύματα. 

3. Τις λειτουργικές ανάγκες των Νοσηλευτικών Ιδρυμά¬ 
των α) Περ. Γεν. Νοσ. Παίδων Αθηνών «Η Αγία Σοφία», β) 
Περ. Παν. Γεν. Νοσ. Πατρών, γ) Περ. Παν. Γεν. Νοσ. Ηρα¬ 
κλείου, αποφασίζουμε: 

I. Εξαιρούμε από την εφαρμογή των διατάξεων του Ν. 
1735/1987 την πλήρωση των παρακάτω θέσεων Νοση¬ 
λευτικών Ιδρυμάτων, οι οποίες θα πληρωθούν με τη διαδι¬ 
κασία και τα αντικειμενικά κριτήρια του Ν. 2190/1994, ως 
ακολούθως: 

α. Περ. Γεν. Νοσ. Παίδων Αθηνών «Η Αγία Σοφία» 

1. Εκατόν είκοσι επτά (127) θέσεων του Κλάδου ΤΕ Νο- 
σηλευτριών - Νοσηλευτών εκ των οποίων οι σαράντα επτά 
(47) θέσεις, σε περίπτωση αδυναμίας κάλυψής τους από 
υποψηφίους του Κλάδου ΤΕ, θα καλυφθούν από υποψη¬ 
φίους του Κλάδου ΔΕ. 

2. Είκοσι (20) θέσεων, του κλάδου ΥΕ Βοηθητικού 
Υγειονομικού Προσωπικού. 

3. Δύο (2) θέσεων του Κλάδου ΤΕ Τεχνικού, Ειδικότη¬ 
τας θερμαστών. 

Για την αντιμετώπιση της δαπάνης έχει προβλεφθεί 
σχετική πίστωση στον προϋπολογισμό της Νομαρχίας 
Αθηνών στον Κ.Α.Ε. 2811. 

β. Περ. Παν. Γεν. Νοσ. Πατρών 

1. Πενήντα (50) θέσεων Νοσηλευτριών - Νοσηλευτών 
του Κλάδου ΤΕ. 

2. Τριάντα (30) θέσεων του Κλάδου Νοσηλευτριών - 
Νοσηλευτών. 

3. Δέκα (10) θέσεων του Κλάδου ΥΕ Βοηθών θαλάμου. 

4. Δέκα (10) θέσεων του Κλάδου ΥΕ Τραυματιοφο¬ 
ρέων. 

5. Δέκα (10) θέσεων του Κλάδου ΥΕ Τραπεζοκόμων. 

Για την αντιμετώπιση της δαπάνης είναι εγγεγραμμένη 
η σχετική πίστωση στον Κωδικό 0111 (Δαπάνες Μισθοδο¬ 
σίας). 

γ. Περ. Παν. Γεν. Νοσ. Ηρακλείου 

1. Εβδομήντα (70) θέσεων του Κλάδου ΤΕ Νοσηλευ¬ 
τριών - Νοσηλευτών. 

2. Είκοσι πέντε (25) θέσεων του Κλάδου ΔΕ Αδελφών 
Νοσοκόμων. 

3. Δύο (2) θέσεων του Κλάδου ΥΕ Μεταφορέων Ασθε¬ 
νών. 

4. Τεσσάρων (4) θέσεων του Κλάδου ΥΕ Βοηθών θαλά¬ 
μου. 

5. Δύο (2) θέσεων του Κλάδου ΔΕ Μαγείρων. 

6. Δύο (2) θέσεων του Κλάδου ΥΕ Πλυντριών. 

7. Τριών (3) θέσεων του Κλάδου ΥΕ Πρεσσαδόρων - Σι¬ 
δερωτών. 

8. Τεσσάρων (4) θέσεων του Κλάδου ΥΕ Εργατών. 

9. Οκτώ (8) θέσεων του Κλάδου ΥΕ Καθαριστριών. 

Για την αντιμετώπιση της δαπάνης έχει προβλεφθεί 
σχετική πίστωση στους αντίστοιχους Κ.Α.Ε. 

II. Ο τρόπος πλήρωσης των ανωτέρω θέσεων καθορίζε¬ 
ται ως ακολούθως: 

Α) Πλήρωση θέσεων των κλάδων ΤΕ Νοσηλευτριών - 
Νοσηλευτών, ΔΕ Νοσηλευτριών - Νοσηλευτών, ΔΕ Αδελ¬ 
φών Νοσοκόμων, ΔΕ Τεχνικού ειδικότητας θερμαστών 
και ΔΕ Μαγείρων. 

Η πλήρωση των προαναφερομένων θέσεων θα γίνει με 
βάση τα κριτήρια και τη διαδικασία των παρ. 1-7 και 11, 
του άρθρου 18 του Ν. 2190/1994, σύμφωνα με τα οριζό¬ 
μενα στην παρ. 2 του άρθρου 23 του ίδιου νόμου. 

Η οικεία Επιτροπή: 

α) θα συγκεντρώσει τις αιτήσεις των υποψηφίων κατά 
κλάδο ή ειδικότητα. 

β) θα ελέγξει την ύπαρξη των απαιτουμένων γενικών και 
ειδικών τυπικών προσόντων. 

γ) θα καταρτίσει πίνακα κατά κλάδο και ειδικότητα των 
υποψηφίων που γίνονται δεκτοί και για τους οποίους συ¬ 
ντρέχουν οι νόμιμες προϋποθέσεις και πίνακα αποκλεισ¬ 
μένων, οι οποίοι δεν πληρούν τις προϋποθέσεις. 

δ) θα κατατάξει τους υποψηφίους κάθε κλάδου και ει¬ 
δικότητας σε πίνακες προτεραιότητας με βάση τα κριτή- 
ί ιατου άρθρου 18 παρ. 6 του Ν. 2190/1994 και όπου συ¬ 
ντρέχει περίπτωση θα ληφθούν υπόψη και οι διατάξεις 
νων παρ. 7 και 11 του ίδιου άρθρου και της παρ. 17 του άρ¬ 
θρου 21 του ίδιου νόμου. 

ε) θα εγγράψει στους πίνακες αυτούς (κάθε κλάδου ή 
ειδικότητας) με τη σειρά που προκύπτει από την εφαρ¬ 
μογή των ανωτέρω διατάξεων όλους τους υποψηφίους 
κάθε κλάδου ή ειδικότητας, πλην βεβαίως αυτών που 
έχουν αποκλειστεί, επειδή δεν έχουν τα απαιτούμενα, από 
το νόμο, προσόντα. 

Από τον πίνακα προτεραιότητας κάθε κλάδου ή ειδικό¬ 
τητας θα διοριστούν, με τη σειρά που έχουν στον πίνακα, 
όσοι αντιστοιχούν στον αριθμό των θέσεων, του οικείου 
κλάδου ή ειδικότητας, των οποίων η-πλήρωση θα προκη¬ 
ρυχθεί, όπως αυτές καθορίζονται στην παρ. I της παρού¬ 
σας. 

Οι πίνακες αυτοί θα δοθούν στη δημοσιότητα, με συνο¬ 
πτική αναφορά των στοιχείων, απ’ όπου θα προκύπτει και 
θα αποδεικνύεται ότι τηρήθηκε ο νόμος. 

Β) Πλήρωση θέσεων των κλάδων ΥΕ Βοηθητικού Υγειο¬ 
νομικού Προσωπικού, ΥΕ Βοηθών θαλάμου, ΥΕ Τραυμα¬ 
τιοφορέων, ΥΕ Τραπεζοκόμων, ΥΕ Μεταφορέων ασθε¬ 
νών, ΥΕ Πλυντριών, ΥΕ Πρεσσαδόρων - Σιδερωτών, ΥΕ 
Εργα ιών και ΥΕ Καθαριστριών. 

* πλήρωση των ανωτέρω θέσεων θα γίνει σύμφωνα με 
όοα προαναφέρθηκαν στην περίπτωση Α (στοιχεία α-γ και 
ε νης παρούσας. 

Η κατάταξη όμως των υποψηφίων των κλάδων αυτών σε 
ΠΓ·ακες προτεραιότητας θα γίνει με βάση τα κριτήρια της 
παρ. 8 του άρθρου 18 του Ν. 2190/1994 και όπου συντρέ¬ 
χει περίπτωση θα ληφθούν υπόψη και οι διατάξεις των 
παρ. 7 και 11 του ίδιου άρθρου και της παρ. 17 του άρθρου 
21 του ίδιου νόμου. 

γλ Επισημαίνεται ότι, ευθύς ως λειτουργήσει το 


Α.Σ.Ε.Π. θα ζητηθεί αναδρομικώς έλεγχος της τήρησης 
των σχετικών διατάξεων του Ν. 2190/1994. 

Η απόφαση αυτή να κοινοποιηθεί, με απόδειξη, στους 
Προέδρους και στα μέλη των οικείων επιτροπών. 

IV. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 7 Ιουνίου 1994 

οι ΥΠΟΥΡΓΟ» 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝ. & ΚΟΙΝ. ΑΣΦ. 

ΑΝ. ΠΕΠΟΝΗΣ ΔΗΜ. ΚΡΕΜΑΣΤΙΝΟΣ 

-♦- 

Αριθ. 13825 (2) 

Σύσταση ιδίου Νομικού Προσώπου στο Δήμο Ζεφυρίου 
του Νομού Αττικής με την επωνυμία «Αθλητικός Οργα¬ 
νισμός Δήμου Ζεφυρίου». 

Η ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 187 του ΔΚΚ (Π.Δ. 323/89) 
σε συνδυασμό με τις όμοιες του άρθρου 11 του Ν. 2130/ 
1993.. 

2. Τις διατάξεις του Π.Δ/τος 331/83 «Μεταβίβαση αρ¬ 
μοδιοτήτων του Υπουργείου Εσωτερικών στους Νομάρ¬ 
χες». 

3. Τις αριθ. 122/93, 46/94 και 76/94 αποφάσεις του 
Δημοτικού Συμβουλίου Ζεφυρίου, αποφασίζουμε: 

1. Συνιστούμε ίδιο Νομικά Πρόσωπο, με το όνομα 
«Αθλητικός Οργανισμός Δήμου Ζεφυρίου (ΑΟΔΖ)» στο 
Δήμο Ζεφυρίου του Νομού Αττικής. 

2. Σκοπός του Νομικού αυτού Προσώπου είναι: 

α) Η δημιουργία και λειτουργία αθλητικών κέντρων και 
γυμναστηρίων χώρων αθλοπαιδιών και γυμναστικής ώστε 
να καλύπτονται οι αυξημένες ανάγκες για άθληση των δη¬ 
μοτών και ιδιαίτερα των νέων. 

β) Η ανάπτυξη μαζικού αθλητισμού, για να καλυφθούν οι 
ανάγκες κατά ηλικία, ενδιαφέροντα κ.λπ. Η καλλιέργεια 
των σωματικών και πνευματικών ικανοτήτων, η καλλιέρ¬ 
γεια φίλαθλου συναγωνιστικού πνεύματος, μακριά από 
φανατισμό ανταγωνισμούς και κερδοσκοπικούς στόχους. 

γ) Η διαχείριση όλου του αθλητικού εξοπλισμού που 
υπάρχει σήμερα στο Δήμο. 

3. Πόροι του Νομικού Προσώπου είναι: 

α. Ετήσια επιχορήγηση από το Δήμο δρχ. 10.000.000. 
β. Έσοδα από τη διαχείριση των διαφόρων γηπέδων, 
αθλοπαιδιών κ.λπ. που θα αποκτήσει. 

γ. Επιχορήγηση και κάθε άλλη παροχή του κράτους είτε 
απ’ ευθείας προς το Νομικό Πρόσωπο, είτε προς το Δήμο 
Ζεφυρίου για το Νομικό Πρόσωπο. 

δ. Κάθε είδους συνδρομές, εισφορές, δωρεές, κληρο¬ 
νομιές και κληροδοσίες, 
ε. Πρόσοδοι από την ίδια αυτού περιουσία, 
στ. Κάθε άλλη νόμιμη πρόσοδος. 

4. Το Νομικό Πρόσωπο διοικείται από επταμελές (7) 
διοικητικό Συμβούλιο που αποτελείται από τους: 

α) Το Δήμαρχο ή άλλο μέλος, αιρετά ή μη που ορίζεται 
από το Δήμαρχο, ως Πρόεδρο. 

β) Τρεις (3) δημοτικούς συμβούλους που ορίζονται με 
απόφαση του Δημοτικού Συμβουλίου. 

γ) Τρεις (3) δημότες που έχουν σχέση με τον αθλητισμό 
και που ορίζονται με απόφαση του δημοτικού συμβου- 

λίου. 

Το Δ.Σ. εκλέγει ανάμεσα στα μέλη του τον Αντιπρόεδρο 
και τον Γραμματέα. 

Η θητεία του Διοικητικού Συμβουλίου ακολουθεί τη δη¬ 
μοτική περίοδο. 

5. Το Νομικό Πρόσωπο εκπροσωπείται στα Δικαστήρια 
και σε κάθε άλλη αρχή από τον Πρόεδρο και όταν αυτός 
απουσιάζει ή κωλύεται από τον Αντιπρόεδρο. 

Από τις διατάξεις της παρούσας απόφασης προκαλείται 
δαπάνη σε βάρος του πρ/σμού του Δήμου Ζεφυρίου, 
ύψους 10.000.000 δρχ. για το τρέχον έτος και 
10.000.000 περίπου δραχμών για καθένα από τα επόμενα 
έτη. 

Για τη δαπάνη αυτή έχει εγγράφει στον πρ/σμό του Δή¬ 
μου Ζεφυρίου πίστωση ύψους 10.000.000 δρχ. με στοι¬ 
χεία ΚΑ 211.9 (γ). 

Η παρούσα να δημοσιευθεί στην Εφημερίδα της Κυβερ- 
νήσεως. 

Αιγάλεω, 17 Ιουνίου 1994 

Η Νομάρχης 
Μ. ΣΗΜΑΝΤΩΝΗ 

-♦- 

Αριθ. Οικ. 14814 (3) 

Μεταφορά προσωπικού στο Δήμο Άνω Λιοσίων Αττικής. 

Η ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις των παρ. 11 και 12 του άρθρου 56 του 
Ν. 2130/1993. 

2. Την αριθμ. 35/16.7.1993 απόφαση του Διοικητικού 
Συμβουλίου της Δημοτικής Επιχείρησης Ραδιοφωνίας 
Άνω Λιοσίων, με την οποία εκφράζεται η σύμφωνη γνώμη 
του σχετικά με τη μεταφορά προσωπικού στο Δήμο Άνω 
Λιοσίων. 

3. Την αριθ. 134α/4.8.1993 απόφαση του Δημοτικού 
Συμβουλίου Άνω Λιοσίων με την οποία επίσης εκφράζεται 
η σύμφωνη γνώμη του για την ανωτέρω μεταφορά. 

4. Την αριθ. 66/18.10.1993 απόφαση του Δημάρχου 
Άνω Λιοσίων, περί σύστασης προσωρινών προσωποπα¬ 
γών θέσεων με σχέση εργασίας ιδιωτικού δικαίου αορί¬ 
στου χρόνου. 

5. Το αριθμ. 11293/31.3.1994 έγγραφο του Υπουρ¬ 
γείου Εσωτερικών, αποφασίζουμε: 

Νόμιμη είναι η αριθμ. 66/18.10.1993 απόφαση του Δη¬ 
μάρχου Άνω Λιοσίων με την οποία συνιστάται μία (1) προ¬ 
σωρινή προσωποπαγής θέση με σχέση εργασίας ιδιωτικού 
δικαίου αορίστου χρόνου ειδικότητας χειριστή Ηλεκτρονι¬ 
κών Υπολογιστών. 

Στη θέση αυτή θα καταταγεί μία (1) υπάλληλος η οποία 
θα μεταφερθεί από τη Δημοτική Επιχείρηση Ραδιοφωνίας 
Ανω Λιοσίων «ΔΕΡΑΛ» και πληροί τις προϋποθέσεις που 
ορίζουν οι ισχύουσες διατάξεις για την μεταφορά και κατά¬ 
ταξή της. 

Από τις διατάξεις της παρούσης απόφασης, προκαλεί- 
ται δαπάνη σε βάρος του προϋπολογισμού του Δήμου 
Άνω Λιοσίων, ύψους περίπου 1.400.000 δραχμών, για το 
τρέχον οικονομικό έτος και 2.600.000 δρχ. περίπου για 
καθένα από τα επόμενα οικονομικά έτη. 

Για την ανωτέρω δαπάνη έχει εγγραφεί πίστωση, στον 
προϋπολογισμό του Δήμου Άνω Λιοσίων, ύψους 


90.000.000 δρχ. με τα στοιχεία ΚΑ 05/111.1. 

Η παρούσα θα δημοσιευθεί στην Εφημερίδα της Κυβερ- 
νήσεως. 

Αιγάλεω, 17 Ιουνίου 1994 
Η Νομάρχης 
Μ. ΣΗΜΑΝΤΩΝΗ 

-♦- 

Αριθ. 32276 (4) 

Κατάρτιση Καταστατικού του Οργανισμού Πολιτιστικής 
Πρωτεύουσας της Ευρώπης «Θεσσαλονίκη 97». 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του άρθρου 75 του Ν. 2121 /93 «Πνευ¬ 
ματική ιδιοκτησία, συγγενικά δικαιώματα και πολιτιστικά 
θέματα» (ΦΕΚ 25Α), όπως τροποποιήθηκε και συμπλη¬ 
ρώθηκε με το άρθρο 20 του Ν. 2196/1994 (41 Α’). 

2. Την αριθμ. 160 απόφαση Πρωθυπουργού (ΦΕΚ 
858Β718.11.1993) για τον ορισμό Υπουργού αρμοδίου 
για την εποπτεία του Οργανισμού Πολιτιστικής Πρωτεύου¬ 
σας της Ευρώπης «Θεσσαλονίκη 97». 

3. Την υπ' αριθμ. α.τ./310/11.5.1994 απόφαση του 
Υπουργού Εσωτερικών «Συγκρότηση Διοικητικού Συμβου¬ 
λίου του Ν.Π.Ι.Δ. με την επωνυμία “Οργανισμός Πολιτιστι¬ 
κής Πρωτεύουσας της Ευρώπης - Θεσσαλονίκη 97 ”» 
(ΦΕΚ 378Β). 

4. Την απόφαση του Διοικητικού Συμβουλίου του Οργα¬ 
νισμού Πολιτιστικής Πρωτεύουσας της Ευρώπης «Θεσσα¬ 
λονίκη 1997» της 34ης/7.6.1994 συνεδρίασης του Προέ¬ 
δρου του Δ.Σ. του Οργανισμού και αφορά την εισήγηση 
σχεδίου καταστατικού του οργανισμού, όπως τροποποιή¬ 
θηκε κατά την 36η/28.6.1994 συνεδρίαση του Διοικητι¬ 
κού Συμβουλίου. 

5. Την παρ. 6 του άρθρου 20 του Ν. 2196/1994 (ΦΕΚ 
41 Α’) το οποίο αντικατέστησε την παρ. 6 του άρθρου 75 
του Ν. 2121/93 (ΦΕΚ 25Α'), που αφορά στην αρμοδιό¬ 
τητα του Νομάρχη για την κατάρτιση του Καταστατικού 
του Οργανισμού. 

6. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού Προϋπο¬ 
λογισμού, αποφασίζουμε: 

Καταρτίζουμε το Καταστατικό του Οργανισμού Πολιτι¬ 
στικής Πρωτεύουσας της Ευρώπης «Θεσσαλονίκη 199/ >, 
ως εξής: 


, Καταστατικό του Οργανισμού 

«Πολιτιστική Πρωτεύουσα της Ευρώπης Θεσσαλονίκη 
1997» 

Άρθρο 1 

Ονομα - Μορφή - Έδρα - Μετοχικό Κεφάλαιο 
α. Ο Οργανισμός «Πολιτιστική Πρωτεύουσα της Ευρώ- 
πης Θεσσαλονίκη 1997» είναι Νομικό Πρόσωπο Ιδιωτικού 
Δικαίου, με έδρα τη Θεσσαλονίκη. Έχει την μορφή Ανώ¬ 
νυμης Εταιρείας και διέπεται από τις διατάξεις του Κωδι- 
κοποιημένου Νόμου 2190/1920 «Περί Ανωνύμων Εται¬ 
ρειών», όπως ισχύει κάθε φορά εκτός και αν ορίζεται δια¬ 
φορετικά από τις διατάξεις του άρθρου 75 του Ν 2121/ 
1993 (ΦΕΚ Α725 4.3.1993) και τις τροποποιήσεις του. με 
το άρθρο 20 του Νόμου 2196 (ΦΕΚ 41/22.3.199^). 

β. Ο Οργανισμός «Πολιτιστική Πρωτεύουσα της Ευρώ- 
πης Θεσσαλονίκη 1997» μπορεί να αναφέρεται στο εξής. 

για συντομία Οργανισμός «Θεσσαλονίκη 97». 

γ. Το μετοχικό κεφάλαιο της εταιρείας «Θεσσαλονίκη 
97» ανέρχεται στο ποσό των 10.000.000 δρχ. ολοσχερώς 
καταβεβλημένο και διαιρείται σε 1.000 ονομαστικές μετο¬ 
χές των 10.000 δρχ. εκάστη. Οι μετοχές ανήκουν στο Ελ¬ 
ληνικό Δημόσιο το οποίο μπορεί να μεταβιβάζει μέχρι και 
το 40% των μετοχών σε Οργανισμούς Τοπικής Αυτοδιοί- 
κησης (Ο.Τ.Α.) πρώτου και δεύτερου βαθμού του νομού 
Θεσσαλονίκη κατά προτεραιότητα και ακολούθως σε Ορ¬ 
γανισμούς Τοπικής Αυτοδιοίκησης των λοιπών περιοχών 
της Μακεδονίας. 

δ. Ο Οργανισμός «Θεσσαλονίκη 97» δεν υπάγεται σύμ¬ 
φωνα με το νόμο 2196/1994 στις διατάξεις που ισχύουν 
για τον Δημόσιο Τομέα και ιδίως εκείνες που αναφέρονται 
στις προσλήψεις προσωπικού οποιοσδήποτε φύσης, αμοι¬ 
βές, υπηρεσιακή κατάσταση, στις διατάξεις που αφορούν 
τις προμήθειες και εκτέλεση έργοτν, καθώς και στην τή¬ 
ρηση του δημόσιου λογιστικού. Λειτουργεί σύμφωνα με 
τους κανόνες της ιδιωτικής οικονομίας, είναι μη κερδο¬ 
σκοπικού χαρακτήρα και ο ετήσιος έλεγχος της διαχείρι- 
σης των οικονομικών του, ενεργείται σύμφωνα με τα ισχύ- 
οντα περί οικονομικού ελέγχου των Ν.Π.Ι.Δ. δημοσίου 
συμφέροντος και των διατάξεων που ισχύουν κάθε φορά 
για τις ανώνυμες εταιρείες. Ειδικότερα ο έλεγχος θα 
ασκείται από Ορκωτούς Λογιστές ή αντίστοιχες εταιρείες 
που θα επιλεγούν από τον εγκεκριμένο πίνακα του 
Υπουργείου Εμπορίου. 

Άρθρο 2 
Σκοπός 

Σκοπός του ιδρυθέντος Οργανισμού είναι η προετοιμα¬ 
σία της πόλης της Θεσσαλονίκης, που έχει ορισθεί Πολιτι¬ 
στική Πρωτεύουσα της Ευρώπης για το έτος 1997, με την 
από 18.5,1992 απόφαση της Συνόδου των Υπουργών Πο¬ 
λιτισμού της Ευρωπαϊκής Κοινότητας, η κατασκευή των 
αναγκαίων έργων υποδομής και η οργάνωση των σχετικών 
πολιτιστικών εκδηλώσεων. 

Ο Οργανισμός λειτουργεί χάριν του δημοσίου συμφέρο¬ 
ντος που είναι εν προκειμένω η καλλίτερη προετοιμασία 
της πόλης και των εκδηλώσεων για την Πολιτιστική Πρω¬ 
τεύουσα. 

Ο Οργανισμός συνεχίζει τη δραστηριότητά του και μετά 
τη λήξη των πολιτιστικών και άλλων εκδηλώσεων του 1997 

πρσκειμένσυ: 

1. να διαχειριστεί και να εποπτεύσει των πολιτιστικών 
και άλλων θεσμών που δημιουργούνται στο πλαίσια της 
προετοιμασίας για το 1997 και 

2. να διαχειριστεί προγράμματα που συγκροτούνται στο 
πλαίσιο της προετοιμασίας αλλά συνεχίζουν να λειτουρ¬ 
γούν και μετά το 1997. 

Τα έργα υποδομής εντάσσονται σε μακροπρόθεσμο 
προγραμματισμό πολεοδομικής ανάπλασης και πολιτιστι¬ 
κής ανάπτυξης της Θεσσαλονίκης και της ευρύτερης πε¬ 
ριοχής. Για την επίτευξη του σκοπού του ο Οργανισμός 
ασκεί ειδικότερα και όχι αποκλειστικά τις εξής αρμοδιότη¬ 
τες: 

α. Αναπτύσσει σχέσεις με οργανισμούς δημόσιους ή ιδι¬ 
ωτικούς, υπηρεσίες και αρχές συναφών δραστηριοτήτων 
στπν Ελλάδα και σε άλλα κράτη, με τις Ευρωπαϊκές Κοινό¬ 
τητες και τα όργανά τους, με φορείς μέσων μαζικής επι¬ 
κό; κονίας με ιδιώτες και συμμετέχει σε δίκτυα σχετικά με 
το θεσμό των Πολιτιστικών Πρωτευουσών της Ευρώπης. 


β. Συντάσσει και υλοποιεί τα προγράμματα προετοιμα¬ 
σίας της Θεσσαλονίκης για την Πολιτιστική Πρωτεύουσα 
της Ευρώπης 1997 και παρακολουθεί την εκτέλεσή τους. 
Τα προγράμματα αυτά αναφέρονται σε έργα υποδομής 
της πόλης, σε έργα προετοιμασίας και εκδηλώσεις προ, 
κατά τη διάρκεια του 1997 και μετά. 

Για το διάστημα μέχρι το 1997 το πρόγραμμα εκδηλώ¬ 
σεων πρέπει να έχει στόχο την ανάπτυξη της πολιτιστικής 
δραστηριότητας της πόλης και της ευρύτερης περιοχής 
της, όπως και την προετοιμασία ιδιωτών, φορέων και θε¬ 
σμών για την καλλίτερη παρουσία τους τη χρονιά εκείνη. 

γ. Διαχειρίζεται αποκλειστικά κάθε θέμα που έχει σχέση 
με τη διοργάνωση των εκδηλώσεων για την Πολιτιστική 
Πρωτεύουσα της Ευρώπης 1997, όπως και τη συμμετοχή 
και εκπροσώπηση στις εκδηλώσεις των Πολιτιστικών Πρω¬ 
τευουσών που προηγούνται και έπονται του 1997. 

δ. Συντονίζει την εκτέλεση αναγκαίων έργων στην πόλη 
που εκτελούνται ή θα εκτελεστούν από δημόσιους ή ιδιω¬ 
τικούς φορείς ή ιδιώτες και που αφορούν τόσο στην εμφά¬ 
νιση όσο και στη λειτουργία της. Οι φορείς που προχω¬ 
ρούν ήδη στην εκτέλεση αναλόγων έργων και που ο Οργα¬ 
νισμός θα επιλέξει ως απαραίτητα για τις εκδηλώσεις της 
Πολιτιστικής Πρωτεύουσας 1997, συνεργάζονται με τον 
Οργανισμό για την καλλίτερη, ταχύτερη και αποτελεσματι¬ 
κότερη αποπεράτωσή τους. 

ε. Συνάπτει συμβάσεις για την παραχώρηση της χρήσης 
του Σήματος για την Πολιτιστική Πρωτεύουσα της Ευρώ¬ 
πης 1997, όπως και των δικαιωμάτων για τηλεοπτικές και 
ραδιοφωνικές μεταδόσεις διαφόρων εκδηλώσεων και με¬ 
ριμνά, μόνος ή από κοινού, με Οργανισμούς Επικοινωνίας 
για την προβολή του. 

Γ ια την εξυπηρέτηση όλων των παραπάνω, ο Οργανι¬ 
σμός «Θεσσαλονίκη 1997» μπορεί να συνάπτει εμπορικές 
συμφωνίες, να εκδίδει ομολογιακά ή να συνάπτει άλλης 
φύσεως δάνεια εσωτερικού και εξωτερικού, να εκδίδει και 
να κυκλοφορεί λαχεία σύμφωνα με την ισχύουσα νομοθε¬ 
σία και να εκδίδει αναμνηστικά νομίσματα, γραμματόσημα 
ή άλλα αναμνηστικά αντικείμενα. 

Άρθρο 3 

Πόροι του Οργανισμού 

Οι πόροι του Οργανισμού «Πολιτιστική Πρωτεύουσα της 
Ευρώπης Θεσσαλονίκη 1997» προέρχονται: 

α. Από τον Κρατικό Προϋπολογισμό (Τακτικό - Επενδύ¬ 
σεων). 

β. Από επιχορηγήσεις - επιδοτήσεις των Ευρωπαϊκών 
Κοινοτήτων ή άλλων Διεθνών Οργανισμών. 

γ. Από πιστώσεις του ΛΟΤΤΟ, ΠΡΟΤΟ, ΠΡΟ-ΠΟ κ.λπ. 
δ. Από δωρεές, κληροδοτήματα. 

ε. Από ειδικά τέλη που επιβάλλουν οι Δήμοι του . ,ολεο- 
δομικού συγκροτήματος θεσσαλονικής. 

στ. Από δικαιώματα εκμετάλλευσης πάσης φύσεως εκ¬ 
δηλώσεων, τηλεοπτικών ή άλλων μεταδόσεων, σημάτων, 
αναμνηστικών νομισμάτων, γραμματοσήμων ή άλλων ανα¬ 
μνηστικών αντικειμένων. 

ζ. Από ειδικούς λαχνούς (λαχεία). 

η. Από ομολογιακά ή άλλης φύσεως δάνεια. 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4775 


θ. Από ιδιωτικές χορηγίες. 

ι. Από οποιαδήποτε άλλη νόμιμη πηγή. 

Αρθρο 4 

Όργανα Διοίκησης 

Όργανα διοίκησης του Οργανισμού είναι το Διοικητικό 
Συμβούλιο (ΔΣ), ο Πρόεδρος του ΔΣ και ο Διευθύνων Σύμ¬ 
βουλος ως ορίζει ο νόμος 2196/94. 

Αρθρο 5 

Διοικητικό Συμβούλιο 

1. Το Διοικητικό Συμβούλιο ορίζεται με απόφαση του 
Υπουργού, που εποπτεύει τον Οργανισμό. Η απόφαση 
αυτή δημοσιεύεται στην Εφημερίδα της Κυβερνήσεως. 

Το Διοικητικό Συμβούλιο αποτελείται από: 
α. Τον εκάστοτε δήμαρχο της Θεσσαλονίκης ως Πρόε¬ 
δρο. 

β. Τέσσερις δημοτικούς συμβούλους που προτείνονται 
ανά δύο από την πλειοψηφία και τη μείζονα μειοψηφία 
του Δημοτικού Συμβουλίου Θεσσαλονίκης. 

γ. Ένα δήμαρχο από τη μείζονα περιοχής της Θεσσαλο¬ 
νίκης, που προτείνεται από τους δημάρχους του πολεοδο- 
μικού συγκροτήματος Θεσσαλονίκης, οι οποίοι καλούνται 
για το σκοπό αυτό από την Τοπική Ένωση Δήμων και Κοι¬ 
νοτήτων Θεσσαλονίκης. 

δ. Τρεις αναγνωρισμένες προσωπικότητες από τον καλ- 
λιτεχνικό, πνευματικό και επιστημονικό χώρο της Θεσσα¬ 
λονίκης. 

ε. Έναν εκπρόσωπο του Τεχνικού Επιμελητηρίου Θεσ¬ 
σαλονίκης. 

στ. Έναν εκπρόσωπο του Υπουργείου που εποπτεύει 
τον Οργανισμό. 

ζ. Έναν εκπρόσωπο του Υπουργείου Πολιτισμού, 
η. Έναν εκπρόσωπο των παραγωγικών τάξεων και έναν 
εκπρόσωπο των εργαζομένων της πόλης μέσω των θεσμι¬ 
κών οργάνων εκπροσώπησής τους. 

Το Διοικητικό Συμβούλιο μετά από πρόσκληση του Προ¬ 
έδρου του συνέρχεται μέσα σε μία (1) βδομάδα από τον 
ορισμό του και εκλέγει το Διευθύνοντα Σύμβουλο του Ορ¬ 
γανισμού, ο οποίος συμμετέχει από της εκλογής του στο 
Διοικητικό Συμβούλιο με δικαίωμα ψήφου. 

2. Η θητεία του Προέδρου και των μελών του Διοικητι¬ 
κού Συμβουλίου είναι τετραετής. Ειδικότερα η θητεία του 
πρώτου Διοικητικού Συμβουλίου αρχίζει με τη δημοσίευση 
στην Εφημερίδα της Κυβερνήσεως της σχετικής απόφα¬ 
σης του εποπτεύοντος τον Οργανισμό μέλους της Κυβερ¬ 
νήσεως και λήγει στις 31.12.1998. Σε περίπτωση που ο 
Πρόεδρος ή μέλος του Διοικητικού Συμβουλίου χάσει κατά 
τη διάρκεια της θητείας του την ιδιότητα που τον καθιστά 
μέλος του Διοικητικού Συμβουλίου του Οργανισμού «Θεσ¬ 
σαλονίκη 97» αντικαθίσταται από το νέο μέλος με από¬ 
φαση του Εποπτεύοντος τον Οργανισμό Υπουργού που 
δημοσιεύεται στην Εφημερίδα της Κυβερνήσεως μετά 
από σχετική γνωστοποίηση προς αυτόν από τον Πρόεδρο 
του Δ.Σ. Μέχρι της αντικαταστάσεώς του, το μέλος συνε¬ 
χίζει να μετέχει κανονικά και νομότυπα των εργασιών του 
Συμβουλίου. 

3. Η αποζημίωση του Προέδρου και των μελών του Διοι¬ 
κητικού Συμβουλίου καθορίζεται με απόφαση του Δ.Σ. του 
Οργανισμού, εγκρινομένη από τον εποπτεύοντα 
Υπουργό. Στον Πρόεδρο, Αντιπρόεδρο και Διευθύνοντα 


Σύμβουλο καταβάλλονται έξοδα παραστάσεως, το ύψος 
των οποίων καθορίζεται από το Δ.Σ. 

4. Το Διοικητικό Συμβούλιο συνέρχεται σε τακτική συνε¬ 
δρίαση τουλάχιστον μία φορά τον μήνα και έκτακτα όταν 
το συγκαλέσει ο Πρόεδρος του Δ.Σ. ή κωλυομένου αυτού 
ο Αντιπρόεδρος. 

5. Το Διοικητικό Συμβούλιο βρίσκεται σε απαρτία όταν 
τα παριστάμενα μέλη είναι περισσότερα των απόντων με 
την προϋπόθεση ότι παρίστανται ο Πρόεδρος ή ο Αντιπρό¬ 
εδρος του Διοικητικού Συμβουλίου ο οποίος και προε¬ 
δρεύει. Οι αποφάσεις λαμβάνονται με πλειοψηφία των 
παρόντων. 

6. Το Διοικητικό Συμβούλιο με μυστική ψηφοφορία 

εκλέγε- εκ των μελών του ως Αντιπρόεδρο του Δ.Σ., ο 

οποίος ηρώνει τον Πρόεδρο απουσιάζοντα ή κωλυό¬ 

μενο. 

7. Στις συνεδριάσεις του Διοικητικού Συμβουλίου παρί- 
στανται και εισηγούνται επί θεμάτων της αρμοδιότητάς 
τους πέραν του Διευθύνοντος Συμβούλου, ο Καλλιτεχνι¬ 
κός Διευθυντής και εφ’ όσον κληθούν οι λοιποί υπηρεσια¬ 
κοί παράγοντες του Οργανισμού, άνευ όμως ψήφου απο- 
ζημιούμενοι για την συμμετοχή τους με ποσό που καθορί¬ 
ζει το Δ.Σ. 

8. Το Διοικητικό Συμβούλιο έχει τις παρακάτω αρμοδιό¬ 
τητες: 

α. Καθορίζει την στρατηγική, τους στόχους και τα ιδιαί¬ 
τερα χαρακτηριστικά των δραστηριοτήτων του Οργανι¬ 
σμού. 

β. Διοικεί τον Οργανισμό και είναι υπεύθυνο για τη λει¬ 
τουργία του στα πλαίσια των σκοπών που περιγράφονται 
στο άρθρο 2 του παρόντος. 

γ. Εγκρίνει το οργανόγραμμα, τους εσωτερικούς κανο¬ 
νισμούς του Οργανισμού, τον προϋπολογισμό, τον ισολο¬ 
γισμό και την ετήσια έκθεση πεπραγμένων, όπως επίσης 
το πρόγραμμα έργων πολιτιστικής υποδομής και αναπλά¬ 
σεων, το πρόγραμμα εκδηλώσεων και δραστηριοτήτων 
προ, κατά και μετά το 1997. 
δ. Καθορίζει τις διαδικασίες ελέγχου σε κάθε επίπεδο, 
ε. Εγκρίνει τις συμβάσεις που εξυπηρετούν την προώ¬ 
θηση των προγραμμάτων του Οργανισμού. 

στ. Αποφασίζει για τις μετακινήσεις του Προέδρου και 
των μελών του Διοικητικού Συμβουλίου εντός και εκτός 
της χώρας καθορίζοντας και τις σχετικές αποζημιώσεις. 

ζ. Συγκροτεί το Συντονιστικό Συμβούλιο ορίζοντας με 
απόφασή του τους μετέχοντες φορείς, το συγκαλεί σε 
ολομέλεια και κατά τμήματα καταρτίζοντας την Ημερήσια 
Διάταξη των συνεδριάσεων του και ορίζοντας τους ειση¬ 
γητές. 

η. Συγκροτεί τις Συμβουλευτικές Επιτροπές του Οργα¬ 
νισμού και την Εθνική Πολιτιστική Επιτροπή και καθορίζει 
τις τυχόν αποζημιώσεις των μελών τους. 

θ. Μπορεί να μεταβιβάζει με απόφασή του μέρος των 
αρμοδιοτήτων του στον Πρόεδρο του Δ.Σ. του Οργανι¬ 
σμού ή στον Αντιπρόεδρο ή στον Διευθύνοντα Σύμβουλο. 
Με ίδια απόφαση μπορεί να αναθέτει για ορισμένο χρόνο 
την άσκηση συγκεκριμένης ή συγκεκριμένων αρμοδιοτή¬ 
των σε ορισμένα από τα μέλη του. 

Για την πιο εύρυθμη και αποτελεσματική λειτουργία του 
το Διοικητικό Συμβούλιο μπορεί να μεταβιβάζει μέρος των 
αρμοδιοτήτων του σε 3μελή επιτροπή μελών του, που 
ονομάζεται Εκτελεστική Επιτροπή. Η Επιτροπή απαρτίζε¬ 
ται από τον Πρόεδρο, τον Αντιπρόεδρο και τον Διευθύνο- 

ντα Σύμβουλο. Τον Πρόεδρο και Αντιπρόεδρο αναπλη¬ 
ρούν μέλη του Δ.Σ. που ορίζονται από τους Ιδιους. Τα ανα¬ 
πληρωματικά μέλη μετέχουν στις συνεδριάσεις της Εκτε¬ 
λεστικής Επιτροπής άνευ ψήφου. Η Εκτελεστική Επι¬ 
τροπή συζητά και αποφασίζει για θέματα αρμοδιότητας 
του Διοικητικού Συμβουλίου τα οποία έχουν εκχωρηβεί με 
απόφασή του προς αυτήν. 

Οι αποφάσεις της Εκτελεστικής Επιτροπής είναι άμεσα 
εκτελεστές και εγκρίνονται από το Διοικητικό Συμβούλιο 
στην επόμενη τακτική του συνεδρίαση εφ’ όσον απαιτεί¬ 
ται για τα θέματα αυτά απόφαση του Δ.Σ. 

ι. Εκλέγει τον Διευθύνοντα Σύμβουλο όπως προβλέπε- 
ται από την παράγραφο 5 του άρθρου 20 του Νόμου 2196/ 
22.3.1994 και καθορίζει την αποζημίωσή του. Ο Διευθύ- 
νων Σύμβουλος εκλέγεται όταν συγκεντρώσει τουλάχι¬ 
στον τις μισές συν 1 ψήφους των μελών του Δ.Σ. 

ια. Επιλέγει τον Καλλιτεχνικό Διευθυντή μετά από πρό¬ 
ταση και καθορίζει τη σχέση εργασίας και την αποζημίωσή 
του σύμφωνα με τα οριζόμενα περί Καλλιτεχνικού Διευθυ¬ 
ντή στο άρθρο 9 του παρόντος. 

Άρθρο 6 

Πρόεδρος του Διοικητικού Συμβουλίου του Οργανισμού 

α. Εκπροσωπεί τον Οργανισμό ενώπιον πάσης αρχής 
δημοσίας, διοικητικής ή άλλης και τον δεσμεύει με την 
υπογραφή του. 

β. Συγκαλεί το Διοικητικό Συμβούλιο του Οργανισμού, 
προεδρεύει των συνεδριάσεων του και επιμελείται των 
ελεγκτικών διαδικασιών. 

γ. Τον Πρόεδρο απουσιάζοντα ή κωλυόμενο αναπληρώ¬ 
νει ο Αντιπρόεδρος. 

Άρθρο 7 

Διευθύνων Σύμβουλος 

Ο Διευθύνων Σύμβουλος ενεργεί για λογαριασμό και 
κατ’ εξουσιοδότηση του Διοικητικού Συμβουλίου, για την 
εφαρμογή των αποφάσεων του επικουρούμενος προς 
τούτο από τις Υπηρεσίες του Οργανισμού. 

Σχεδιάζει, επεξεργάζεται και προγραμματίζει σύμφωνα 
με τις αποφάσεις του Διοικητικού Συμβουλίου και με την 
βοήθεια των αρμοδίων συμβουλευτικών επιτροπών, υπη¬ 
ρεσιών του Οργανισμού και εκτάκτων συνεργατών κάθε 
δραστηριότητα του Οργανισμού και εισηγείται στο Διοικη¬ 
τικό Συμβούλιο τα θέματα. 

Το Διοικητικό Συμβούλιο με απόφασή του καθορίζει 
ποιες από τις αρμοδιότητές του μεταβιβάζει στον Διευθύ- 
νοντα Σύμβουλο. 

Άρθρο 8 
Επιτροπές 

Το Δ.Σ. συγκροτεί επιτροπές από μέλη του, οι οποίες 
γνωμοδοτούν στο Δ.Σ. επί θεμάτων έργων, προμηθειών, 
διαφημίσεων, οργανώσεων κ.λπ. 

Οι ειδικές αρμοδιότητες των επιτροπών, η αποζημίωση 


των μελών τους και ο τρόπος λειτουργίας τους καθορίζο¬ 
νται με απόφαση του Δ.Σ. στα πλαίσια των εσωτερικών κα¬ 
νονισμών του Οργανισμού. 

Άρθρο 9 

Καλλιτεχνικός Διευθυντής 

Ο Καλλιτεχνικός Διευθυντής εισηγείται στο Διοικητικό 
Συμβούλιο, στις συνεδριάσεις του οποίου μετέχει χωρίς 
ψήφο, το πρόγραμμα των εκδηλώσεων, των δραστηριοτή¬ 
των και των πρωτοβουλιών που έχουν σχέση με τα καλλι¬ 
τεχνικά και πολιτιστικά θέματα, τις διεθνείς καλλιτεχνικές 
συμμετοχές και αντιπροσωπεύσεις, καθώς και το σύνολο 
των καλλιτεχνικών δραστηριοτήτων της προετοιμασίας 
της Θεσσαλονίκης στην περίοδο 1994-1997. 

Άρθρο 10 

Συμβουλευτικά Όργανα 

Συμβουλευτικά όργανα που συνεπικουρούν στο* έργο 
των Οργάνων Διοικήσεως είναι το Συντονιστικό Συμβού¬ 
λιο, η Εθνική Πολιτιστική Επιτροπή και οι Συμβουλευτικές 
Επιτροπές. 

Άρθρο 11 

Συντονιστικό Συμβούλιο 

Στο Συντονιστικό Συμβούλιο μετέχουν εκτός από τα 
μέλη του Διοικητικού Συμβουλίου και οι εκπρόσωποι, πρό¬ 
εδροι ή διοικητές φορέων της μείζονος περιοχής Θεσσα¬ 
λονίκης, που να εκπροσωπούν με τον πιο αντιπροσωπευ¬ 
τικό τρόπο την τοπική αυτοδιοίκηση, τα πνευματικά ιδρύ¬ 
ματα, τον καλλιτεχνικό και πνευματικό κόσμο, τα οικονο¬ 
μικά, τεχνικά και επαγγελματικά επιμελητήρια, τις συνδι¬ 
καλιστικές οργανώσεις, την Εκκλησία, καθώς και άλλοι 
παράγοντες που επηρεάζουν ή συμμετέχουν ενεργά στη 
ζωή της ευρύτερης περιοχής της Θεσσαλονίκης και της 
Μακεδονίας γενικότερα. 

Το Συντονιστικό Συμβούλιο χωρίζεται σε πέντε τμή¬ 
ματα: 

Ανάπτυξης, Τουρισμού, Πολιτισμού, Πολεοδομικής και 
Αρχιτεκτονικής Παρέμβασης και Νεολαίας. 

Το Διοικητικό Συμβούλιο συντάσει τον κατάλογο των 
συμμετεχόντων στο Συντονιστικό Συμβούλιο. 

Άρθρο 12 

Συμβουλευτικές Επιτροπές 

Το Διοικητικό Συμβούλιο του Οργανισμού συγκροτεί 
Συμβουλευτικές Επιτροπές που αποτελούνται κατά περί¬ 
πτωση από ειδικούς επιστημονικών, καλλιτεχνικών, οικο¬ 
νομικών, τεχνικών, αθλητικών και λοιπών θεμάτων σύμ¬ 
φωνα με τις αρμοδιότητές του. Στην σχετική απόφαση συ¬ 
γκρότησης της επιτροπής, ορίζονται τα μέλη, ο πρόεδρος, 
το αντικείμενο της Επιτροπής και οι σχετικές δαπάνες. 

Άρθρο 13 

Εθνική Πολιτιστική Επιτροπή 

Το Διοικητικό Συμβούλιο, με απόφασή του, συγκροτεί 
Εθνική Πολιτιστική Επιτροπή, από προσωπικότητες του ? 
πνευματικού και καλλιτεχνικού κόσμου όλης της χώρας 
και της διασποράς. 

Η Εθνική Πολιτιστική Επιτροπή εισηγείται, στο Διοικη- 

τικό Συμβούλιο, προτάσεις και απόψεις που αφορούν στον 
χαρακτήρα και στους στόχους των εκδηλώσεων για την 
προετοιμασία της Πολιτιστικής Πρωτεύουσας 1997. 

Στην Εθνική Πολιτιστική Επιτροπή μετέχει και ο Καλλι¬ 
τεχνικός Διευθυντής. 

Στην απόφαση του Διοικητικού Συμβουλίου για την συ¬ 
γκρότηση της επιτροπής καθορίζονται ο τρόπος σύγκλη¬ 
σης, εισήγησης των θεμάτων και η αποτελεσματική πα¬ 
ρουσία της στα ζητήματα του Οργανισμού Θεσσαλονίκη 
97. 

Αρθρο 14 

Διάλυση Οργανισμού 

Ο Οργανισμός διαλύεται με Προεδρικό Διάταγμα που 
εκδίδεται με πρόταση του Υπουργού, που εποπτεύει τον 
Οργανισμό, με την τήρηση των καταστατικών διαδικασιών 
και των διατάξεων που ισχύουν για τις ανώνυμες εταιρείες. 
Η περάτωση των αναγκαίων έργων υποδομής και η οργά¬ 


νωση των πολιτιστικών εκδηλώσεων στο πλαίσιο του ορι¬ 
σμού της Θεσσαλονίκης ως Πολιτιστικής Πρωτεύουσας 
της Ευρώπης για το έτος 1997, δεν συνιστούν λόγο για τη 
διάλυση του Οργανισμού. 

Αρθρο 15 

Τροποποίηση του Καταστατικού 

Το παρόν Καταστατικού του Οργανισμού Πολιτιστικής 
Πρωτεύουσας της Ευρώπης «Θεσσαλονίκη 97» μπορεί να 
τροποποιηθεί με απόφαση του Νομάρχη Θεσσαλονίκης 
που δημοσιεύεται στην Εφημερίδα της Κυβερνήσεως 
μετά από εισήγηση του Δ.Σ. του Οργανισμού. 

>1 απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 29 Ιουνίου 1994 
Ο Νομάρχης 

ΚΩΝΣΤΑΝΤΙΝΟΣ ΠΑΠΑΔΟΠΟΥΛΟΣ 

ΕΘΝΙΚΟ Τ ΥΠΟΓΡΑ ΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

ΡΑΧ 

22.3211 ΥΡΕΤ <3Β 
5234312 

λειτουργούν καθημερινά από 8.00' έως 13.00' 


ΧΡΗΣΙΜΕΣ ΠΛΗΡ ΟΦΟΡΙΕΣ 


* Πώληοη ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 5 1 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.. 52.48.320 

Τιμές κα τά τεύχο ς της Ε Φ Η Μ ΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 1 7 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 1 

Γ ια 

το Τεύχος Α’ 

Δρχ. 

15.000 

Δρχ. 

750 

β) 

» 

» 

» 

Β 


» 

30.000 

» 

1.500 

Υ) 

» 

» 

» 

Γ 


» 

10.000 

» 

500 

δ) 

» 

» 

» 

Δ 


» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20 000 

» 

1.000 

στ) 

» 

» 

» 

Ν.Π 

Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. 

Ειδικού Δικαστηρίου 

» 

3.000 

» 

150 

ι) 

» 

» 

» 

Α.Ε 

& Ε.Π.Ε. 

» 

200.000 

» 

10 000 

ια) 1 

"ια 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






